Zico

Arthur Antunes Coimbra (født 3. mars 1953 i Rio de Janeiro), bedre kjent som Zico, er en tidligere brasiliansk fotballspiller. Han ble kalt «den hvite Pele» og var berømt for sitt spill på det  og for sine fantastiske frispark. Mange mener han er blant de beste midtbanespillere verden har sett.
Zico deltok i VM-sluttspillene 1978, 1982 og 1986. Under sluttspillet i 1982 var han en av de sentrale spillerne på det brasilianske landslaget, sammen med Sócrates, Falcao og Éder.

Zico ble regnet å være verdens beste spiller på slutten av 1970-årene, og på starten av 1980-årene. Hans spillestil lignet på Peles, og han behersket det meste. Han var med i VM første gangen i 1978 da Brasil kom på fjerdeplass. I VM 1982 var han den store stjernen i et brasiliansk lag som regnes som et av de beste lagene noensinne. Før VM 1986 hadde han hatt store skadeproblemer og gjorde ingen nevneverdig innsats. Totalt spilte Zico 89 landskamper og scoret 67 mål. På de ulike klubblagene spilte han angivelig 1086 kamper, og scoret 709 mål.

Zico spilte store deler av karrièren i Flamengo, men han spilte også i italienske Udinese. Han avsluttet karrieren i den japanske ligaen. Zico har etter den aktive karrieren vært trener, og var fra 2002–2006 trener for . Deretter ble han trener for den tyrkiske klubben Fenerbahçe fra 2006-2008. Han tok så over den usbekiske klubben Bunyodkor og ble der i en sesong. Fra 2009 er han hovedtrener for den greske klubben Olympiakos.

I juli 2018 ble han ansatt som teknisk direktør for den japanske klubben Kashima Antlers.

Referanser

Eksterne lenker 
 
 
 
 

Brasilianske fotballspillere
Brasilianske fotballtrenere
Spillere i Fotball-VM 1978
Spillere i Fotball-VM 1982
Spillere i Fotball-VM 1986
Trenere i Fotball-VM 2006
Fotballspillere for Clube de Regatas do Flamengo
Fotballspillere for Udinese Calcio
Fotballspillere for Kashima Antlers
Fotballtrenere for Kashima Antlers
Fotballtrenere for Fenerbahçe SK
Fotballtrenere for FC Bunyodkor
Fotballtrenere for CSKA Moskva
Fotballtrenere for Olympiakos FC
Fotballtrenere for Al-Gharafa SC
Trenere for Japans herrelandslag i fotball
Trenere for Iraks herrelandslag i fotball
Personer fra Rio de Janeiro